**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2024 m. balandžio \_\_d. Nr.

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |  |
| --- | --- | --- |
| **Pavadinimas** | UAB „Vilniaus vandenys“ |  |
| **Buveinės adresas** | Spaudos g. 8-1, 05132 Vilnius |  |
| **Juridinio asmens kodas** | 120545849 |  |
| **PVM mokėtojo kodas** | LT205458414 |  |
| **Banko sąskaita** | A. s. LT647044060007765833 AB SEB bankas, banko kodas 70440 |  |
| **Atstovas ir atstovavimo pagrindas** |  |  |
| **Telefonas** | 19118 |  |
| **El. pašto adresas** | [info@vv.lt](mailto:info@vv.lt) |  |

1. **SUTARTIES DALYKAS**

1.1. Sutarties dalykas **Geriamojo šalto vandens karštam vandeniui ruošti, įrengtų apskaitos prietaisų, prieš karšto vandens ruošimo įrenginius, duomenų surinkimo bei perdavimo paslaugų pirkimas** (toliau – **Paslaugos**) pirkimas–pardavimas.

1.2. Pagal šią Sutartį Užsakovui teikiamos Paslaugos, aprašytos Techninėje specifikacijoje (Sutarties specialiųjų sąlygų 2 priedas). Preliminari Paslaugų apimtis/kiekis - nurodyta Techninėje specifikacijoje (Sutarties specialiųjų sąlygų 2 priedas).

1.3.Paslaugas priimti įgalioto atsakingo asmens kontaktiniai duomenys nurodyti Sutarties specialiųjų sąlygų 1 priede. Apie įgalioto asmens pasikeitimą Užsakovas informuoja Paslaugų teikėją šios Sutarties Specialiosiose sąlygose nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**
   1. Sutarčiai taikomas kainos apskaičiavimo būdas – fiksuotas įkainis*.* Užsakovas perka Paslaugas pagal poreikį Specialiųjų sąlygų 3 priede „Tiekėjo pasiūlymas“ nurodytu įkainiu*,* **neviršijant Specialiųjų sąlygų 2.2 punkte nurodytos Sutarties maksimalios kainos**. Užsakovas neįsipareigoja išpirkti Paslaugų preliminaraus kiekio ar bet kokios jo dalies, nepaisant to, Paslaugų preliminarūs kiekiai nėra laikomi maksimaliais kiekiais. Užsakovas taip pat neįsipareigoja išpirkti Paslaugų Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

Esant poreikiui, Užsakovas gali įsigyti Paslaugų sąraše nenurodytų, tačiau su pirkimo objektu susijusių paslaugų, neviršijant 10 procentų pradinės Sutarties vertės. Už Paslaugų sąraše nenurodytas, tačiau su pirkimo objektu susijusias paslaugas bus apmokėta ne didesnėmis nei užsakymo dieną Paslaugų tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra: 226 900,00 eurų (*du šimtai dvidešimt šeši tūkstančiai devyni šimtai* *eurų ir 00 ct*) neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM – 47 649,00 eurų (*keturiasdešimt septyni tūkstančiai šeši šimtai keturiasdešimt devyni eurai ir 00 ct*)*.* Sutarties maksimali kaina, įskaitant PVM –274 549,00 eurų (*du šimtai septyniasdešimt keturi tūkstančiai penki šimtai keturiasdešimt devyni eurai ir 00 ct*).

2.3. Apmokėjimo sąlygos: Užsakovas sumoka Paslaugų teikėjui už per praėjusį mėnesį faktiškai ir kokybiškai suteiktas Paslaugas per Bendrųjų sąlygų 5.11 punkte nurodytą terminą.

2.4. Paslaugų įkainių perskaičiavimas dėl kainų lygio kitimo atliekamas žemiau nustatyta tvarka. Paslaugų įkainiai (neįskaitant PVM), Sutarties galiojimo laikotarpiu perskaičiuojami tokiomis sąlygomis:

2.4.1. Paslaugų įkainiai Sutarties galiojimo laikotarpiu galės būti perskaičiuojami ir keičiami, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (perskaičiavimas atliekamas ne dažniau kaip kas 6 mėn.). Paslaugų įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Paslaugų įkainius. Paslaugų įkainiai perskaičiuojami pagal žemiau pateiktą formulę:

Cpn = Sn x (1 + I / 100), kur

Cpn – perskaičiuotas Paslaugos įkainis;

Sn – Sutartyje nustatytas Paslaugos įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - <http://www.stat.gov.lt> , Pagrindiniai Lietuvos Respublikos rodikliai.

2.4.2. Perskaičiuoti Paslaugų įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Užsakovo dar nebuvo užsakyta. Už Paslaugas, užsakytas iki susitarimo dėl Paslaugų įkainių perskaičiavimo pasirašymo dienos, Užsakovas apmoka taikant iki tol galiojusius Paslaugų įkainius, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant naujus Paslaugų įkainius.

2.4.3. Paslaugų įkainių perskaičiavimas įforminamas Šalių pasirašomu susitarimu, kuriame užfiksuojami perskaičiuoti Paslaugų įkainiai ir šio perskaičiavimo įsigaliojimo sąlygos.

**3. PASLAUGŲ SUTEIKIMAS**

3.1. Bendras Paslaugų teikimo terminas - 24 (dvidešimt keturi) mėnesiai nuo Sutarties įsigaliojimo dienos arba kol pasiekiama 2.2. punkte nurodyta Sutarties maksimali kaina.

3.2. Suteikęs Paslaugas Užsakovui Paslaugų teikėjas pateikia dokumentus nurodytus Specialiųjų sąlygų 2 priedo „Techninė specifikacija“ 5 punkte ir Bendrosiose sąlygose.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 5 (penkias) kalendorines dienas nuo pranešimo apie trūkumus pateikimo dienos.

4.3. Paslaugų trūkumų nustatymo bei šalinimo tvarka numatyta Specialiųjų sąlygų 2 priede „Techninė specifikacija“ ir Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos neįskaitant PVM.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos neįskaitant PVM

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos bet kokios prekybinės, ekonominės ar finansinės sankcijos (toliau – Sankcijos), Paslaugų teikėjas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties maksimalios vertės dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybomis. Delspinigių dydis yra 0,1 (vienos dešimtosios) procento dydžio skaičiuojant nuo nesuteikto pirkimo objekto arba pirkimo objekto dalies vertės be PVM už kiekvieną uždelstą kalendorinę dieną, neviršijant bendros pagal sutartį priskaičiuotos 20 (dvidešimt) procentų delspinigių sumos nuo sutarties kainos be PVM.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.2. Paslaugų teikėjas yra registruotas PVM mokėtoju Lietuvos Respublikoje

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

8.4. Paslaugų teikėjas, teikdamas paslaugas privalo laikytis Pirkėjo lokalinių teisės aktų. Pirkėjo lokaliniai teisės aktai publikuojami <https://chc.lt/lt/musu-veikla/viesieji-pirkimai/informacija-rangovams/118>

**PRIDEDAMA:**

1 priedas – Kontaktiniai adresai pranešimams siųsti ir asmenys, atsakingi už sutarties vykdymą.

2 priedas –Techninė specifikacija su priedais.

3 priedas –Tiekėjo pasiūlymas su papildomais dokumentais.

4 priedas –SutartiesBendrosios sąlygos.

**9. ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **AB Vilniaus šilumos tinklai** | **Paslaugų teikėjas**  **UAB „Vilniaus vandenys“** |
|  |  |

Klientų komandos vadovė Klientų aptarnavimo tarnybos direktorius

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI**
   1. Užsakovo kontaktiniai adresai pranešimams siųsti: adresas - *Spaudos g. 6-1, 05132 Vilnius, elektroninis paštas -* [*info@chc.lt*](mailto:info@chc.lt) *, tel.* *19118.*
   2. Paslaugų teikėjo kontaktiniai adresai pranešimams siųsti: adresas - *Spaudos g. 8-1, 05132 Vilnius, elektroninis paštas –* [*info@vv.lt*](mailto:info@vv.lt) *, tel.* *19118.*
2. **KONTAKTINIAI ASMENYS**
   1. Užsakovo atstovų, kurie bus atsakingi už šios Sutarties vykdymą, kontaktai *apskaitos prietaisų administravimo komandos APAK) vadovas*
   2. Paslaugų teikėjo atstovų, kurie bus atsakingi už šios Sutarties vykdymą, kontaktai: *Apskaitų skyriaus vadovas*
   3. Už Sutarties paviešinimą atsakingas Tiekimo grandinės komandos projektų koordinatorė

|  |  |  |  |
| --- | --- | --- | --- |
| **Užsakovas:**  **AB Vilniaus šilumos tinklai**  Klientų komandos vadovė | | **Paslaugų teikėjas:**  **UAB „Vilniaus vandenys“**  Klientų aptarnavimo tarnybos direktorius | |
| \_\_\_\_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_  (parašas) | |