**PASLAUGŲ PIRKIMO TECHNINĖ SPECIFIKACIJA**

1. **PIRKIMO OBJEKTAS**
   1. Geriamojo šalto vandens karštam vandeniui ruošti, įrengtų apskaitos prietaisų, prieš karšto vandens įrenginius, duomenų surinkimo bei perdavimo paslaugos (toliau – Paslaugos).
   2. **TECHNINĖJE SPECIFIKACIJOJE NAUDOJAMOS SĄVOKOS IR SUTRUMPINIMAI**

1.2.1. Ultragarsiniai geriamojo šalto vandens apskaitos prietaisai – vandens tiekėjo įrengti prieš karšto vandens ruošimo įrenginius Objektuose, kurie skirti matuoti šalto vandens kiekį skirtą karštam vandeniui ruošti (toliau – Apskaitos prietaisai).

1.2.2. Objektas – daugiabutis gyvenamas namas, pastatas ir /ar patalpa, kuriam suteiktas konkretus adresas Vilniaus mieste ir kuriame teikiamos geriamojo šalto vandens karštam vandeniui ruošti paslaugos.

1.3. **NUOTOLINIO DUOMENŲ SURINKIMO IR PERDAVIMO PASLAUGOS**

1.3.1. Užsakovas šiuo metu iš UAB „Vilniaus vandenys“ (toliau - Tiekėjas) įsigyja geriamąjį šaltą vandenį, skirtą karštam vandeniui ruošti, kurį tiekia vartotojams pagal pirkimo – pardavimo sutartis.

1.3.2. Paslaugos tikslas – Objektuose įrengtų Apskaitos prietaisų duomenų surinkimas ir perdavimas Užsakovui tikslu analizuoti sunaudotą šalto vandens kiekį karšto vandens ruošimui ir teisingai paskirstyti mokesčius vartotojams.

1.3.3. Numatomos Paslaugų apimtys: Objektų sąrašas bei apskaitos taškų kodai nurodytais adresais pateikiami techninės specifikacijos (toliau – TS) priede Nr. 1 (toliau – Priedas Nr. 1).

1.3.4. Priede Nr. 1 nurodytas Objektų kiekis gali kisti – didėti arba mažėti dėl objektyvių aplinkybių, kai Sutarties galiojimo laikotarpiu atitinkamų Objektų klientai galiojančių teisės aktų nustatyta tvarka priims spendimą pasirinkti/atsisakyti sprendimo karšto vandens tiekėju pasirinkti Užsakovą.

1.3.5. Paslaugų teikėjas negali siūlyti paslaugų suteikimui reikalingų prekių (įskaitant jų sudedamąsias dalis, pakuotes) ar paslaugų, jei prekių (įskaitant jų sudedamąsias dalis, pakuotes) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.

1.3.6. Paslauga teikiama Objektuose jau sumontuotiems Apskaitos prietaisams bei Sutarties galiojimo laikotarpiu Objektuose naujai įrengiamiems ir / ar keičiamiems Apskaitos prietaisams.

1. **PIRKIMO OBJEKTO PRITAIKYMO SRITIS**

2.1. Vilniaus miesto savivaldybės ribose esančių Apskaitos prietaisų duomenų surinkimas ir perdavimas.

1. **PIRKIMO OBJEKTO SAVYBĖS, FUNKCINIAI REIKALAVIMAI AR/ IR NORIMAS REZULTATAS** 
   1. Paslaugos teikėjas turi naudoti savo įrangą, reikalingą duomenų surinkimo ir perdavimo paslaugai teikti iš Objektuose įrengtų Apskaitos prietaisų. Paslaugos teikimui visomis būtinomis medžiagomis bei įranga rūpinasi Paslaugos teikėjas.
   2. Apskaitos prietaisų sumontavimo Objektuose, nurodytuose Priede Nr. 1, grafiką Paslaugos teikėjas suderina su Užsakovu per 20 darbo dienų nuo sutarties įsigaliojimo dienos ir šis tampa neatskiriama sutarties dalis.
   3. Paslaugos pradedamos teikti nuo sekančios dienos Objektams, kuriuose pagal suderintą grafiką sumontuojami apskaitos prietaisai.
   4. Paslaugos teikėjas privalo užtikrinti tinkamą Paslaugos teikimą.
   5. Užsakovas užfiksavęs gedimus nedelsiant, bet ne vėliau kaip per 2 (dvi) darbo dienas, informuoja Paslaugos teikėją apie apskaitos prietaisų užfiksuotus neteisingus duomenis jo nurodytu el. paštu.
   6. Turi būti perduodami šie Apskaitos prietaisų duomenys:
      1. Objekto adresas;
      2. Objekto kodas Tiekėjo apskaitos sistemoje;
      3. Apskaitos prietaiso gamyklinis numeris;
      4. Apskaitos prietaiso rodmuo, m³ pagal pasirinktą užklausoje dieną (jei yra tos dienos rodmuo - atiduodamas tos dienos, jei nėra - atiduodamas paskutinis iki tos dienos turimas rodmuo);
      5. Apskaitos prietaiso rodmens fiksavimo data.
2. **ĮSIPRREIGOJIMŲ VYKDYMO TERMINAI**
   1. Paslaugos teikėjas turi užtikrinti, kad Objektuose esančių visų Apskaitos prietaisų duomenys būtų surinkti (užfiksuoti) ir perduoti Užsakovui kiekvieną dieną.
   2. Užsakovas naudodamas Paslaugų teikėjo pateiktą integracinę sąsają (API), duomenis, nurodytus 3.6 punkte, gali pasiimti su Paslaugų teikėju iš anksto suderintu periodiškumu, JSON formatu.
   3. Po sutarties pasirašymo tarp Paslaugos tiekėjo ir Užsakovo, mėnesio bėgyje pasirašyti papildomą susitarimą, kuriame atsispindėtų skaitiklių, kurie bus montuojami nurodytuose objektuose (Priedas Nr. 1), montavimo darbų grafikas.
3. **PASLAUGŲ PERDAVIMO-PRIĖMIMO TVARKA**
   1. Paslaugos teikėjas turi pateikti Užsakovui vieną PVM sąskaitą faktūrą dėl Priede Nr. 1 nurodytų Objektų už praėjusį mėnesį (toliau – Ataskaitinį laikotarpį) faktiškai (tik už tuos Objektus iš kurių buvo gauti duomenys) suteiktas Paslaugas, ne vėliau kaip iki kito mėnesio, einančio po Ataskaitinio laikotarpio, 10 (dešimtos) kalendorinės dienos.
4. **PIRKIMO OBJEKTUI TAIKOMI APLINKOS MINISTERIJOS NUSTATYTI APLINKOS APSAUGOS KRITERIJAI**

6.1. Tiekėjas Paslaugų teikimui turi taikyti aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Paslaugų teikėjo pateiktais lygiaverčiais įrodymais (lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką). Užsakovas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų, bei kitus Paslaugų teikėjo lygiaverčių aplinkos apsaugos vadybos užtikrinimo priemonių įrodymus[[1]](#footnote-1), kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad Paslaugų teikėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.

**7. PRIEDAI**

* 1. Priedas Nr. 1 – Objektų sąrašas bei apskaitos taškų kodai nurodytais adresais..
  2. Priedas Nr.2 - Perkamų paslaugų preliminarūs kiekiai.

1. 10. Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:

   10.1. apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus;

   10.2. nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;

   10.3. nustatyti aplinkosauginiai tikslai, uždaviniai ir priemonės šiems tikslams pasiekti;

   10.4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;

   10.5. parengtas aplinkosauginių ir avarinių situacijų valdymo planas;

   10.6. vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei). [↑](#footnote-ref-1)